ธปท.เปิดรายย่อยไปลงทุนนอกได้เสรีในปีหน้า
ธปท.เปิดให้นักลงทุนรายย่อยออกไปลงทุนในต่างประเทศได้เสรี เริ่มจากคนมีเงิน 100 ล้านบาทขึ้นไป ได้ตั้งแต่ปีหน้าเป็นต้นไป
28 ส.ค. 2558

ธปท.เปิดให้นักลงทุนรายย่อยออกไปลงทุนในต่างประเทศได้เสรี เริ่มจากคนมีเงิน 100 ล้านบาทขึ้นไป ได้ตั้งแต่ปีหน้าเป็นต้นไป
นางผ่องเพ็ญ เรืองวีรยุทธ รองผู้ว่าการ ด้านเสถียรภาพการเงินธนาคารแห่งประเทศไทย (ธปท.) เปิดเผยว่าธปท.จะเปิดให้นักลงทุนรายย่อยนำเงินออกไปลงทุนในต่างประเทศได้เองโดยไม่ต้องผ่านคนนกลางอย่างบริษัทหลักทรัพย์จัดการกองทุน(บลจ.) บริษัทหลักทรัพย์ (บล.)หรือธนาคารพาณิชย์ โดยในปี 2559จะเปิดให้นักลงทุนรายย่อยที่มีสินทรัพย์ตั้งแต่ 100 ล้านบาทขึ้นไปออกไปลงทุนในต่างประเทศได้ก่อน และต่อไปในปี 2560จะเปิดให้นักลงทุนทั่วไปออกไปลงทุนได้โดยเสรีซึ่งเป็นการเดินหน้าตามแผนแม่บทเงินทุนเคลื่อนย้ายระหว่างประเทศ ระยะที่2 ที่ใช้ในปี 2558-25560
“การเปิดให้นักลงทุนรายย่อยออกไปลงทุนในต่างประเทศได้มากขึ้นตามแผนนี้เราได้ประเมินแล้วว่าไม่กระทบต่อค่าเงินบาท และทุนสำรองระหว่างประเทศเนื่องจากนักลงทุนที่ออกไปส่วนใหญ่มีการซื้อป้องกันความเสี่ยงอัตราแลกเปลี่ยน” นางผ่องเพ็ญกล่าว